1999R2278 — FI — 17.12.2004 — 001.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

Muutettu:









▼B

KOMISSION ASETUS (EY) N:o 2278/1999,

annettu 21 päivänä lokakuuta 1999,

tietyistä yhteisön metsien suojelusta ilmansaasteilta annetun neuvoston asetuksen (ETY) N:o 3528/86 soveltamista koskevista yksityiskohtaisista säännöistä







EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisön metsien suojelusta ilmansaasteilta 17 päivänä marraskuuta 1986 annetun neuvoston asetuksen (ETY) N:o 3528/86 ( 1 ), sellaisena kuin se on viimeksi muutettuna asetuksella (EY) N:o 307/97 ( 2 ), ja erityisesti sen 2 ja 4 artiklan, sekä katsoo seuraavaa: 1) Asetuksessa (ETY) N:o 3528/86 säädetään yhteisön osallistumisesta taloudellisesti yhteisön toimintaan kuuluviin toimenpiteisiin metsien suojelemiseksi ilmansaasteilta. 2) Mainitun asetuksen 12 artiklassa säädetään, että tämä osallistuminen koskee määräajoin tehtävää kartoitusta metsille aiheutuneista vaurioista ja erityisesti ilmansaasteiden aiheuttamista vaurioista, metsien ekojärjestelmän intensiiviseen ja jatkuvaan seurantaan käytettävää koealaverkostoa sekä kokeita ja koe- ja esittelyhankkeita metsien suojelun parantamiseksi ilmansaasteita vastaan. 3) Kansallisen ja yhteisön tason menettelyjen tehokkuuden, yksinkertaistamisen ja järkeistämisen vuoksi erilaiset toimet, joille on haettu yhteisön rahoitustukea, olisi koottava jäsenvaltioissa vuosittain kansalliseen ohjelmaan. 4) On syytä määrittää kansallisten ohjelmien tukihakemuksen esittämistä koskevat yksityiskohtaiset säännöt ja hakemuksiin sisältyvät tiedot niiden tarkastelun helpottamiseksi. 5) On syytä säätää yhteisön rahoitustuen ennakkomaksujärjestelmästä, jotta jäsenvaltio voi varmistaa kansallisen ohjelman varainhoidon asianmukaisesti. 6) Toimivaltaisten viranomaisten komissiolle esittämissä ennakkoa tai loppuosaa koskevissa maksupyynnöissä on oltava tietyt tiedot, joiden avulla menojen asianmukaisuus voidaan tarkistaa. 7) Komission on saatava tieto siitä, että toimia toteutetaan tuen myöntämispäätöksessä säädetyin edellytyksin ja siinä säädetyssä määräajassa. 8) Jäsenvaltioiden on toteutettava tarvittavat toimenpiteet kansalliseen ohjelmaan kuuluvien toimien toteutuksen tehokkaan valvonnan varmistamiseksi. 9) Asetuksen (ETY) N:o 3528/86 14 artiklan ja Euroopan yhteisöjen taloudellisten etujen suojaamisesta 18 päivänä joulukuuta 1995 annetun neuvoston asetuksen (EY, Euratom) N:o 2988/95 ( 3 ) mukaisesti jäsenvaltioiden on varmistettava, että yhteisön rahoittamat toimet todella toteutetaan ja että ne toteutetaan säännöllisesti, sekä perittävä takaisin sääntöjenvastaisuuksien tai laiminlyöntien seurauksena menetetyt summat. Nämä summat ovat yhteisön talousarviossa perusteettomia menoja, jotka on maksettava takaisin yhteisölle. 10) Jos asetuksen (ETY) N:o 3528/86 14 artiklassa tarkoitetuissa komission tarkastuksissa esiintyy sääntöjenvastaisuuksia, jäsenvaltiolla pitäisi olla mahdollisuus antaa lausuntonsa havaitusta tilanteesta. Jos sääntöjenvastaisuus todennetaan, jolloin kyseiset summat ovat yhteisön talousarviossa perusteettomia menoja, nämä summat olisi maksettava takaisin yhteisölle. 11) Näin ollen on syytä kumota komission asetus (ETY) N:o 526/87 ( 4 ), komission asetuksen (ETY) N:o 1696/87 ( 5 ), sellaisena kuin se on viimeksi muutettuna asetuksella (EY) N:o 1398/95 ( 6 ), 2 artikla ja komission asetuksen (EY) N:o 1091/94 ( 7 ), sellaisena kuin se on viimeksi muutettuna asetuksella (EY) N:o 1545/1999 ( 8 ), 2 artikla. 12) Lisäksi on syytä kumota komission asetus (ETY) N:o 1697/87 ( 9 ). Kyseistä asetusta sovelletaan kuitenkin edelleen asetuksen (ETY) N:o 3528/86 mukaisen yhteisön rahoitusosuuden maksuihin, joista on päätetty ennen 1 päivää marraskuuta 1999. 13) Tässä asetuksessa säädetyt toimenpiteet ovat pysyvän metsäkomitean lausunnon mukaiset, sekä katsoo seuraavaa: ON ANTANUT TÄMÄN ASETUKSEN:







1 artikla

1. Asetuksen (ETY) N:o 3528/86 2 ja 4 artiklassa säädetyt toimenpiteet kootaan kansallisella tasolla vuosittain laadittaviin ohjelmiin. Kansalliseen ohjelmaan on sisällyttävä kaikki näiden artiklojen perusteella tehdyt tukihakemukset. Siinä on oltava tämän asetuksen liitteessä I mainitut tiedot ja asiakirjat ja siinä on käsiteltävä 2 artiklassa tarkoitettuja seikkoja. Jäsenvaltioiden on esitettävä komissiolle vuosittain ennen 1 päivää marraskuuta seuraavan vuoden ohjelma kahtena kappaleena.

2. Tämän artiklan 1 kohdassa tarkoitetun kansallisen ohjelman toteuttaminen on saatava päätökseen viimeistään kolmen vuoden kuluttua ohjelman rahoitusta koskevan komission päätöksen tiedoksiantopäivästä, eikä sitä ole mahdollista jatkaa.

2 artikla

Edellä 1 artiklassa tarkoitetun ohjelman on sisällettävä lisäksi:

— Luettelo todistusasiakirjoista, jotka tuensaajan on toimitettava. Todistusasiakirjoilla tarkoitetaan kaikkia asianomaisen jäsenvaltion lakien tai asetusten taikka toimivaltaisten viranomaisten toteuttamien toimenpiteiden mukaisesti laadittuja asiakirjoja, joilla voidaan todistaa, että kutakin yksittäistä hakemusta koskevat edellytykset täyttyvät. Luettelossa on oltava maininta todistusasiakirjoista ja niistä säännöksistä tai toimenpiteistä, joiden perusteella ne on laadittu, sekä lyhyt kuvaus kyseisten asiakirjojen sisällöstä.

— Mallit lomakkeista, jota tuensaajat käyttävät maksupyynnössään. Lomakkeissa on oltava ainakin tiivistelmä aiheutuneista menoista ja vertaileva taulukko suunnitelluista ja jo toteutetuista toimenpiteistä määrän ja laadun mukaan ilmaistuna.

— Kuvaus ohjelman toimien tehokkaan täytäntöönpanon varmistamiseksi käyttöön otetuista valvonta- ja hallintomenetelmistä asetuksen (ETY) N:o 3528/86 14 artiklan mukaisesti.

Jäsenvaltion on annettava komissiolle tieto myös tässä artiklassa tarkoitettujen asiakirjojen myöhemmistä päivityksistä.

▼M1

2 a artikla

1. Toimivaltaisten elinten, jotka jäsenvaltiot nimeävät Euroopan parlamentin ja neuvoston asetuksen (EY) N:o 2152/2003 ( 10 ) 14 artiklan mukaisesti hallinnoimaan hyväksyttyihin kansallisiin ohjelmiin sisältyviä toimia, on noudatettava neuvoston asetuksessa (EY, Euratom) N:o 1605/2002 ( 11 ) ja komission asetuksessa (EY, Euratom) N:o 2342/2002 ( 12 ) vahvistettuja sääntöjä sekä tämän asetuksen säännöksiä.

2. Edellä 1 kohdassa tarkoitettujen elinten, jäljempänä ’toimivaltaiset elimet’, on täytettävä vähintään seuraavat vaatimukset:

a) ne ovat kansallisia julkisoikeudellisia yhteisöjä tai julkisen palvelun tehtäviä suorittavia yksityisoikeudellisia yhteisöjä, joihin sovelletaan jonkin jäsenvaltion lainsäädäntöä;

b) niiltä saadaan riittävät, mielellään viranomaisen antamat rahoitustakuut erityisesti siitä, että komissio saa perittyä saamisensa kokonaisuudessaan;

c) ne toimivat moitteettoman varainhoidon vaatimusten mukaisesti;

d) ne takaavat toteutettavien toimien avoimuuden asetuksen (EY, Euratom) N:o 1605/2002 56 artiklan 1 kohdan a–e alakohdan mukaisesti.

3. Edellä 2 kohdan a alakohdassa tarkoitettujen yksityisoikeudellisten yhteisöjen on 2 kohdassa asetettujen vaatimusten täyttämisen lisäksi osoitettava:

a) tekninen suorituskykynsä ja ammatillinen pätevyytensä toimittamalla asiakirjatodisteet johtohenkilöidensä koulutuksesta ja ammatillisesta pätevyydestä;

b) vakavaraisuutensa ja luottokelpoisuutensa toimittamalla pankin lausunto tai todistus ammatinharjoittajan vastuuvakuutuksesta tai valtiontakuusta tai toimittamalla yrityksen taseet tai otteet niistä ainakin kahdelta viimeksi päättyneeltä tilikaudelta, jos elimen sijoittautumisvaltion yhtiölainsäädännössä edellytetään taseen julkaisemista;

c) että niillä on kansallisen lainsäädännön mukaiset valtuudet suorittaa talousarvion toteuttamiseen liittyviä tehtäviä, toimittamalla asiakirjatodisteet kaupparekisteriin tai ammattirekisteriin merkitsemisestä tai sitä koskeva valaehtoinen vakuutus tai todistus, todistus tietyn järjestön jäsenyydestä, nimenomainen lupa tai todiste alv-rekisteriin kuulumisesta;

d) ettei niitä koske mikään asetuksen (EY) N:o 1605/2002 93 ja 94 artiklassa luetelluista tilanteista.

4. Komissio tekee sopimukset toimivaltaisten elinten kanssa asetuksen (EY, Euratom) N:o 1605/2002 56 artiklan ja asetuksen (EY, Euratom) N:o 2342/2002 35 ja 41 artiklan mukaisesti.

5. Toimivaltaisten elinten on tehtävä säännöllisiä tarkastuksia varmistaakseen, että asetuksen (EY) N:o 2152/2003 nojalla rahoitettavat toimet on toteutettu moitteettomasti. Niiden on toteuttava asianmukaisia toimenpiteitä estääkseen sääntöjenvastaisuudet ja petokset ja ryhdyttävä tarvittaessa oikeustoimiin periäkseen takaisin menetetyt, aiheettomasti maksetut tai väärinkäytetyt varat.

6. Toimivaltaisten elinten on toimitettava komissiolle kaikki sen pyytämät tiedot. Komissio voi tarkastaa asiakirjojen ja tarkastuskäyntien perusteella, että niillä on käytössään moitteettoman varainhoidon sääntöjen mukaiset asianmukaiset ja toimivat menettelyt.

7. Toimivaltaiset elimet ovat välittäviä elimiä, joille yhteisön rahoitusosuus maksetaan ja jotka pitävät kirjaa kyseisen osuuden vastaanottamisesta ja maksamisesta kansallisen ohjelman tueksi ja säilyttävät siihen liittyvät tositteet, mukaan luettuina kaikki laskut ja todistusarvoltaan vastaavat asiakirjat, joilla voidaan osoittaa ohjelman välittömät ja välilliset kustannukset.

▼B

3 artikla

1. Jäsenvaltion on asetuksen (ETY) N:o 3528/86 13 artiklan mukaisesti nimettävä ohjelman toteuttamisesta vastaava toimivaltainen viranomainen.

2. Toimivaltainen viranomainen voi hakea ennakkoa, jonka määrä voi olla enintään 50 prosenttia kansalliselle ohjelmalle myönnetystä yhteisön tuesta, aikaisintaan ohjelman rahoitusta koskevan komission päätöksen tiedoksiantopäivää seuraavan vuoden 1 päivänä tammikuuta.

3. Toimivaltainen viranomainen voi hakea toista, enintään 30 prosentin suuruista ennakkoa, kun se voi esittää todisteet siitä, että samaan ohjelmaan myönnetystä ensimmäisestä ennakosta on käytetty 60 prosenttia.

4. Loppuosa maksetaan, kun komissio on saanut ja hyväksynyt kansallista ohjelmaa koskevan loppukertomuksen, lopullisen rahoitusselvityksen sekä loppuosan maksamista koskevan pyynnön.

4 artikla

1. Toimivaltaisen viranomaisen on toimitettava kahdesti vuodessa ohjelman rahoitusta koskevan komission päätöksen tiedoksiantopäivää seuraavan vuoden 1 päivästä heinäkuuta alkaen ilmoitus tuensaajille suoritetuista maksuista liitteen II mukaisesti ja liitettävä mukaan selvitys töiden edistymisestä.

2. Toimivaltaisen viranomaisen on esitettävä kansallisen ohjelman ennakkojen ja loppuosan maksua koskevat pyynnöt komissiolle kahtena kappaleena tämän asetuksen liitteen III mukaisesti.

5 artikla

1. Jos jäsenvaltio perii takaisin sääntöjenvastaisuuksien tai laiminlyöntien seurauksena menetettyjä summia, sen on maksettava ne takaisin yhteisölle.

2. Jos komissio havaitsee neljän vuoden kuluessa loppuosan maksamisesta sääntöjenvastaisuuden, joka liittyy johonkin yhteisön rahoittamaan toimeen, ja jos asianomaista summaa ei ole maksettu takaisin yhteisölle 1 kohdan mukaisesti, komissio esittelee asian kyseiselle jäsenvaltiolle ja antaa sille mahdollisuuden esittää omat huomautuksensa.

3. Jos komissio tilanteen tarkastelun ja asianomaisen jäsenvaltion huomautusten jälkeen havaitsee sääntöjenvastaisuuden varmistuneen, jäsenvaltion on maksettava takaisin kyseiset määrät.

6 artikla

Kumotaan asetus (ETY) N:o 526/87, asetuksen (ETY) N:o 1696/87 2 artikla sekä asetuksen (EY) N:o 1091/94 2 artikla.

7 artikla

Kumotaan asetus (ETY) N:o 1697/87. Sitä sovelletaan kuitenkin asetuksen (ETY) N:o 3528/86 mukaisen yhteisön rahoitusosuuden maksuihin, joista on päätetty ennen 1 päivää marraskuuta 1999.

8 artikla

Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.









LIITE I

YHTEISÖN METSIEN SUOJELU ILMANSAASTEILTA (ASETUS (ETY) N:o 3528/86)

Vuoden 20.. kansallista ohjelmaa koskevat tiedot

JÄSENVALTIO:

1. Tiivistetyt tiedot ohjelmasta: toimivaltaisen viranomaisen yhteystiedot (yhteyshenkilön tai laitoksen nimi, osoite, puhelin, faksi, sähköposti), ohjelman toteamisen alkamis- ja päättymispäivämäärä, ohjelman kokonaiskustannukset ja haettu tuki (prosenttia kokonaiskustannuksista), kustannusten jakautuminen eri toimenpiteiden kesken, alustava toteutussuunnitelma, laitos, jolle kansalliselle ohjelmalle myönnetty yhteisön tuki maksetaan (nimi, pankkiyhteystiedot), vahvistus siitä, ettei töitä aloiteta ennen ohjelman käynnistämistä, vahvistus siitä, ettei ohjelman osana tehtyjä tukihankemuksia esitetä muille yhteisön rahastoille sekä kansallisen ohjelman rahoitussuunnitelma: käytetään lomakkeita 1 ja 1b.

2. Yksittäiset tukihakemukset asetuksen (ETY) N:o 3528/86 2 artiklan mukaisesti (metsien ekosysteemien intensiivinen ja jatkuva seuranta): käytetään lomakkeita 2 ja 2a ja/tai 2b ja/tai 2c ja/tai 2d.

3. Yksittäiset tukihakemukset asetuksen (ETY) N:o 3528/86 4 artiklan mukaisesti (kokeet, koe- ja esittelyhankkeet) käytetään lomakkeita 3 ja 3a.

Perustelut

Seuranta- ja koetoiminta, jolle haetaan yhteisön osarahoitusta yhteisön metsien suojelusta ilmansaasteita vastaan annetun asetuksen (ETY) N:o 3528/86 mukaisesti, kootaan vuosittain yhteen jäsenvaltiokohtaiseen ohjelmaan. Yhteisön rahoitus maksetaan ohjelmittain jäsenvaltioiden nimeämille toimivaltaisille viranomaisille, jotka puolestaan hoitavat maksatuksen vastaaville laitoksille.

Kaikki toimet sisältyvät ohjelmiin yksittäisinä hakemuksina, jotka toteutetaan ja joille haetaan yhteisön rahoitusta asetuksen (ETY) N:o 3528/86, sellaisena kuin se on muutettuna, 2 ja 4 artiklan mukaisesti.







Toimintatyypit: A-tyyppi: Metsäekosysteemien seuranta (asetuksen (ETY) N:o 3528/86 2 artikla) A1-alatyyppi: Järjestelmällinen näytealaverkko (16 x 16 km), esimerkiksi vuotuinen latvusten kuntoa koskeva selvitys tai maaperätutkimuksen mahdollinen uusiminen taikka lehtien kemiallista koostumusta koskeva selvitys. A2-alatyyppi: Arvioinnit intensiiviseurannassa olevilla koealoilla. A3-alatyyppi: Järjestelmällisen tai intensiivisen seurannan edellyttämät lisätoimet (esim. menettelytestit, erityistutkimukset). A4-alatyyppi: Ehdotukset järjestelmällisestä näytealaverkosta saatujen tietojen tai intensiiviseurantatietojen arvioimiseksi Euroopan laajuisesti tai alueellisesti (myös ulkopuolinen arviointi). B-tyyppi: Kokeellinen toiminta (asetuksen (ETY) N:o 3528/86 4 artikla).







Toimintalinjat: Linja 1: Riittävän tarkat pakolliset arvioinnit ja pakolliset analyysit (laadunvalvonta/laadunvarmistus). Linja 2: Merkittävät arvioinnit tai analyysit, jotka eivät ole pakollisia (esim. vaihtoehtoisten parametrien analysointi). Tähän linjaan kuuluvat myös laadun varmistamiseen liittyvät lisätoimet. Linja 3: Muut toimet, joita ei mainita käsikirjassa tai soveltamisasetuksessa. Tähän luokkaan kuuluvat myös arvioinnit ja analyysit, jotka toteutetaan muilla kuin käsikirjassa tai asetuksissa kuvatuilla tavoilla, sekä kaikki kokeellinen toiminta (4 artikla).

Haettu rahoitustuki ilmoitetaan ohjelmissa erikseen kaikkien kolmen toimintalinjan osalta.

Lomakkeet:

Ohjelmia esitettäessä on käytettävä seuraavia lomakkeita:

— Ohjelmalomake (lomake 1)

— Rahoitussuunnitelmalomake (lomake 1b)

— Yleistietolomakkeet (lomakkeet 2 ja 3)

— Erityistietolomakkeet (lomakkeet 2a, 2b, 2c ja 2d).

Ohjelmalomakkeessa on hallinnollisia tietoja kansallisesta toimivaltaisesta viranomaisesta ja yhteenveto kaikista liitteenä olevista yksittäisistä hakemuksista sekä toteutusaikataulu. Kansallisen toimivaltaisen viranomaisen jättämässä ohjelmalomakkeessa on oltava päiväys, allekirjoitus ja leima. Allekirjoittajan nimi on selvennettävä allekirjoituksen alapuolelle. Rahoitussuunnitelmalomakkeessa on tiedot yhteisön rahoituksen suunnitellusta käytöstä. Jokaiseen yksittäiseen hakemukseen on liitettävä hakemusta koskevat yleistiedot sisältävä yleistietolomake (2 artiklan mukaisia toimia varten lomake 2 ja 4 artiklan mukaisia toimia varten lomake 3) sekä tekniset tiedot sisältävä erityistietolomake (lomakkeet 2a ja/tai 2b ja/tai 2c ja/tai 2d). Yleistietolomakkeissa on oltava hakijan edustajan päiväys, allekirjoitus ja leima. Allekirjoittajan nimi on selvennettävä allekirjoituksen alapuolelle.







Lomake 1: Ohjelmalomake, jossa on hallinnollisia tietoja kansallisesta toimivaltaisesta viranomaisesta ja yhteenveto kaikista yksittäisistä hakemuksista sekä toteutusaikataulu. Lomake 1b: Kansallisen ohjelman rahoitussuunnitelma. Lomake 2: Kaikki seurantatoimia koskevat yksittäiset hakemukset (2 artikla): Yleistietolomake (A1/A2/A3/A4-tyypin toimet). Lomake 2a: A1-tyypin toimia koskevat yksittäiset hakemukset: erityistietolomake järjestelmällistä näytealaverkkoa koskevia toimia varten. Lomake 2b: A2-tyypin toimia koskevat yksittäiset hakemukset: erityistietolomake intensiiviseurannassa olevien koealojen arviointia varten. Lomake 2c: A3-tyypin toimia koskevat yksittäiset hakemukset: erityistietolomake intensiiviseurannan lisäseikkoja koskevia toimia varten. Lomake 2d: A4-tyypin toimia koskevat yksittäiset hakemukset: erityistietolomake intensiiviseurannan arviointia koskevia toimia varten. Lomake 3: Kaikki kokeellista toimintaa koskevat yksittäiset hakemukset (4 artikla): yleistietolomake (B-tyypin toimet). Lomake 3a: Kaikki kokeellista toimintaa koskevat yksittäiset hakemukset (4 artikla): erityistietolomake (yhteenveto teknisistä tiedoista).









LIITE II

Alustavat huomautukset

Ennakkomaksupyynnöt, maksupyynnöt, kausi-ilmoitukset, selvitys töiden edistymisestä sekä kaikki lisätiedot on toimitettava kahtena kappaleena Euroopan komissiolle seuraavaan osoitteeseen:

Euroopan komissio

Maatalouden pääosasto

Yksikkö VI F II 2

Rue de la Loi/Wetstraat 200

B-1049 Bruxelles/Brussel

Puolivuosittainen ilmoitus maksuista

Käytetään taulukossa 1 olevaa lomaketta.

Selvitys töiden edistymisestä

Käytetään taulukossa 2 olevaa lomaketta.









LIITE III